Michael Phelps

Michael Fred Phelps II (lahir 30 Jun 1985) ialah seorang perenang paling berjaya di Sukan Olimpik dengan 28 pingat. Perenang Amerika Syarikat ini juga memegang rekod 23 pingat emas Olimpik, termasuk 13 pingat emas acara individu. Beliau juga memegang rekod bilangan pingat emas terbanyak dalam satu temasya Olimpik, iaitu sebanyak lapan butir dalam Sukan Olimpik Beijing 2008. Dalam Sukan Olimpik London 2012, Phelps telah memenangi empat emas dan dua perak.

Phelps kini memegang tujuh rekod dunia dalam sukan renang. Tiga daripadanya adalah dalam acara individu, iaitu 100 meter kupu-kupu, 200 meter kupu-kupu dan 400 meter rampai individu. Keseluruhannya, Phelps telah meraih 70 pingat dalam pertandingan antarabangsa, iaitu 56 butir pingat emas, 11 perak dan tiga gangsa dalam Sukan Olimpik, Kejohanan Dunia dan Kejohanan Pan Pasifik.

Gelaran-gelaran antarabangsa dan rekod-rekod dunia yang dipegang Phelps telah menyumbangkannya dengan berbagai-bagai anugerah termasuk enam kali Anugerah World Swimmer of the Year pada tahun-tahun 2003-2004 dan 2006-2009, dan lapan kali Anugerah American Swimmer of the Year pada tahun-tahun 2001-2004 dan 2006-2009. Kejayaan Olimpik 2008nya juga menyebabkan majalah Sports Illustrated memberikannya anugerah Sportsman of the Year.

Selepas Sukan Olimpik 2008, Phelps menubuhkan Yayasan Michael Phelps, yang berusaha mengembangkan sukan renang dan menggalakkan gaya hidup lebih sihat.

Rekod dunia 
Dengan 32 rekod dunia (26 individu, 6 berganti-ganti), pada Ogos 2008, Phelps kian menghampiri rekod 33 rekod dunia yang dipegang Mark Spitz (26 individu, 7 berganti-ganti). Semua rekod-rekod ini dicatat dalam kolam renang berhaluan panjang (50 meter); rekod yang sedia ada ditebalkan.

 bersama Aaron Peirsol, Brendan Hansen, dan Jason Lezak
 bersama Neil Walker, Cullen Jones, dan Jason Lezak
 bersama Ryan Lochte, Klete Keller, dan Peter Vanderkaay
 bersama Garrett Weber-Gale, Cullen Jones, dan Jason Lezak
 bersama Ryan Lochte, Ricky Berens, dan Peter Vanderkaay

Lihat juga 
 Ole Einar Bjørndalen, ahli sukan paling berjaya Sukan Olimpik Musim Sejuk

Rujukan

Pautan luar 

 Laman web rasmi Michael Phelps 
 Biography at USA Swimming
 Stroke by Stroke: How Michael Phelps turbocharged his repertoire (photos).
 
 Videos & Results on SwimPassion.net 
 Michael Phelps Video on ESPN Video Archive 
 "Michael Phelps" , n°3 on Time’s list of "100 Olympic Athletes To Watch"
  MichaelPhelpsFoundation.org  – Yayasan Michael Phelps
 
 

Kelahiran 1985
Perenang Amerika Syarikat
Pemenang pingat emas Sukan Olimpik bagi Amerika Syarikat
Pemegang rekod dunia